Egész nap Tengeri Füsttel voltam.
Persze bármi félresikerülhet, de nem fog, kizárt.
Munkavédelemből jelesre vizsgázunk.
Szerinted megúszták?
Szerencsés vagyok, hogy élőben láthattam.
Bármi is a feladat, mindig készen állunk.
Targaryen vagyok, haver! Ez van, tudjátok?
6 RÉSZ KÖZNÉP
Amikor a forgatókönyvből kiderült, hogy Paddy két jelenetemben is szerepel...
Nagyon örültem neki.
Tényleg ezt mondtad?
"Az egynapos örökös".
Nagyon kedvelem Paddyt, és szörnyen hiányzik.
Hiányzik, amit hozzáadott a sorozathoz és a forgatáshoz,
a kulisszák mögötti dolgok.
- Meglettek a képek? Remek. - Köszönöm.
VALÓRA VÁLT ÁLMOK
Ryan jelezte, hogy visszatérek. Azon tűnődtem, hogy oldom meg?
Az első napomon a forgatáson voltak olyanok,
akik azt éreztették...
Érezni lehetett a reakciójukat. "Megérkezett a király."
Igazából elég fura volt.
Aztán ott vannak a hatalmas szobrok.
Meghaltál, csak egy óriási szobor marad utánad.
Elmentem mellette vagy hússzor,
mire leesett, és azt mondtam...
Meséltem róla a feleségemnek.
Azt mondta: "Ez csodás. Megtarthatjuk?"
Én meg azt válaszoltam: "Nem.
Nem rakhatjuk ki a kertbe. Még a nyavalyás űrből is látszik."
Ha nem építjük meg kicsiben,
nem fogjuk tudni gyorsan kijavítani a hibákat.
Így a nagy verziónál már mindent tudhatunk.
A vezető szobrászunk tökéletesen élethű művet alkotott,
bár egy négyszer négyméteres polisztirol szobornál
nem igazán könnyű megragadni valakinek a vonásait.
Ha hasonlítania kell valakire, sokkal nehezebb,
mert könnyű minden vonást megragadni úgy,
hogy a szobor mégsem hasonlít.
Szóval igazából jó volt büszkének lenni a művünkre.
Daemon álmai érdekes szerepet töltenek be ebben az évadban.
Paddynek és Mattnek fontos volt,
hogy az álmok a valóságból táplálkozzanak.
A második álomban Viserysszel találkozik,
aki Aemma királynét és a fiukat siratja
az első évad tragikus császármetszése után.
Miért van rongyba csavarva a fiam?
- Ez az a jelenet, igaz? - Igen.
Mivel a csendes nővérek jelenetében van egy falnyi gyertya,
a díszleteseknek az volt a kihívás,
hogy folyton égniük kellett, de idővel kialudtak.
Reggel bementünk, és Vanja azt mondta:
"A gyertyáknak egész nap égniük kell, mert részei a világításnak."
Hogy lehet megoldani, hogy egész nap égjenek?
Mire Vanja: "Hát, igen..."
Csak akkor dolgozhattunk, ha minden gyertya égett.
Amíg nem égtek, döntéseket sem tudtunk hozni.
Rengeteg gyertya.
Szerintem egyetlen gyertya sem maradt Angliában,
mert úgy fogyasztjuk őket, mint a sáskák.
Nem voltam ideges, tudtam, hogy jó kezekben vagyok.
Néhány más pirotechnikai elemhez képest ez...
Nagyon biztonságosnak tűnt.
Az egész rohadt hajam...
Vigyázz a hajadra!
TÖRJÖN KI A ZAVARGÁS
Cáceresben voltunk, ez a királyi szentély külső helyszíne.
Elöl meredek lépcsősor vezet le.
Rickard Thorne és Alicent kijön a szentélyből,
és nagy tömeg várja őket.
Hatalmas kihívást jelentett.
Tizenöt-húsz ló, 180 statiszta, másfél nap forgatási idő,
és jött a naplemente.
Nagy hatással volt rám a statisztáink szenvedélye, energiája és lelkesedése.
Nagyon komolyan veszik,
tökéletesen hitelesen akarják alakítani a karakterüket.
Apró történetek megformálására kértük őket a jeleneten belül,
például az ételen veszekednek,
beszélgetnek, vagy különböző irányokba futnak.
A zendülés jelenetével kapcsolatos egyik korai döntés az volt,
hogy szinte dokumentumfilmes stílusban akarjuk leforgatni.
Mintha a tömegben tudósítók lennénk,
akik kézikamerával dolgoznak,
és ez csak azért volt lehetséges, mert a kaszkadőrök koordinálásának
és a tömeg rendezésének hitelessége
lehetővé tette ezt a megközelítést.
Minél több kamerát akartunk használni,
hogy lefuthasson a lépcsőn és folyamatosan játszhasson,
anélkül, hogy az új beállások miatt le kellene állnunk.
Andrij azt akarta, hogy Alicentet hallal dobálják meg az éhező városiak.
Friss hal nyilván nem lehetett, mert azt megették volna.
Aggódtunk, hogy hányszor próbáljuk majd hallal megdobni Oliviát.
Kellék volt, de így is elég undorító.
Metil-cellulózt kevertünk össze rózsaszínes-szürkés kocsonyává.
Egy konkrét kaszkadőrt neveztünk ki haldobónak.
Olivia nem egyszerűen csak remek színésznő,
de nagylelkű és nyitott is.
Azt mondta, persze, dobáljatok meg. Nem kell dublőr.
Amúgy a fickó, aki a halat dobálta, korábban profi krikettjátékos volt.
Nem viccelek, amikor azt mondom, hogy majdnem kitört a nyakam.
Egy hal betalált, és azt gondoltam, ez nagyon jó lesz.
Andrij szerint viszont nem volt tökéletes, ezért ismétlést kért.
A második tényleg placcsant, jó szaftos lett,
és sikerült felvenni, szóval megérte.
Egész nap a lépcsőn futkostak le,
és azon tűnődtem, hányszor csináljuk meg?
Rengeteget futkostunk fel és le, a hőségben, ebben a ruhában.
A végén van egy pillanat, amikor megbotlik és elesik,
és végig az volt a terv, hogy egy matracra zuhan.
Rowley azt mondta: "Csak ess el!" "Igen, de a lépcsőn futok le."
Erre ő: "Nem lesz gond. Zuhanj le!" Mire én: "Oké..."
Erős térdvédőket kapott, és nagyon meggyőzően esett el.
Ha nem jön be neki a színészet, várjuk kaszkadőrnek.
Jó lett. Nem volt gond.
A jelenet közepén egy idős férfi próbál ételt koldulni,
és egy veterán kaszkadőr, Terry Cade alakítja,
aki a 70-es évei közepén jár, de még mindig dolgozik.
Megragadja Alicentet,
és az egyik testőr levágja a kezét.
Ez az, amire aztán elszabadulnak az indulatok.
A kezet a kellékesek készítették el,
és a földre zuhanó kar jelenetéhez használtuk.
Felvesszük a kart kék háttér előtt,
felvesszük, ahogy Terry megragadja Oliviát,
és felvesszük, ahogy lesújt a kard, bár nyilván megáll a karja előtt.
Felvétel!
Több felvételre is szükség van,
hogy meglegyen a kívánt végeredmény.
A levágott kezű fickóról ennyi szöveg van a forgatókönyvben,
vagyis sok órát töltünk egy apró részlet leforgatásával.
Ez gyorsan eldurvult, mi? Valaki elvesztette a karját.
Nagyon élveztem. Visszanéztem Phiára, mindketten futottunk,
és széles mosoly ült az arcán.
Hatalmas érzelmi hullámzás volt.
Mindig elhittem egy kicsit, hogy valóságos,
mert úgy éreztem, ha megállok, eltaposnak.
Tényleg elég ijesztő volt.
Viszont ebben a sorozatban nem futkosok sokat,
szóval nagyon élveztem.
Az a srác hazudik
Kellékek, kaszkadőrök, Olivia játéka.
Nagyszerű csapatmunka volt.
Rengeteg dolgot él át az ember rendezőként egy nap alatt.
Remélhetőleg a végére megkönnyebbült vagy elégedett lesz.
Ennek a végén egyértelműen ezt éreztem.
Rendben, emberek, ebédszünet következik. Köszönöm!
EZÜSTHAJ MINIMÁLIS ÁPOLÁSSAL
Alyn és Addam Corlys fattya,
és teljesen mást gondolnak az apjukról.
Alynen látszik a Targaryen vér.
Ezüsthaja van,
és naponta kell borotválni, hogy senkinek se tűnjön fel.
A kihívás az, hogy ha valaki kopaszra borotválja a fejét,
pár hónapig várnunk kell, mire visszanő a haja.
A forgatókönyvet olvasva azon tűnődtem, hogy csinálják meg ezt?
Ott volt a forgatókönyvben,
és rögtön azt kérdeztem, ezt meg hogy csináljuk meg?
Alyn hajvágási jelenete
a rész talán legfogósabb jelenete volt.
A spanyolországi zavargásról ugyanannyi megbeszélés volt,
mint a hajvágásról.
A fodrászaink és a sminkeseink egészen különlegesek,
és azzal a menő ötlettel álltak elő,
hogy befújják a fejem fehér hajjal.
Viszont tényleg hajnak nézett ki,
és egy tompa pengével és vízzel eljátszhattam, hogy levágom.
Hihetetlenül néz ki.
Végül dublőrt használtunk, az egyik kellékest,
aki hasonlított Abubakarra, és passzolt a haja.
Stefet vontuk be, akit mindenki szeret, stábtag,
és éppen tette a dolgát.
Azt hiszem, Waldo szkennelte be éppen az egyik patkányfogónak.
Ha valakit a képen borotválnak, mindig dublőr.
Soha nem kellett leborotválnom a hajam,
Alyn viszont minden áldott nap megteszi,
szóval rituális dolognak kellett tűnnie.
Az egyik borbélyunk még a fejborotválás helyes módjára is megtanított.
A pengét vizezem be, igaz?
Bevizezem a pengét, aztán nekiállok...
Nem, a hajad nedvesíted be.
A hajamat. A hajamat kell bevizezni.
Megvoltak a megfelelő emberek, akik megtanítottak rá,
hogy ne kelljen gondolkodnom rajta.
Így a színészi játékra koncentrálhattam.
Felvesszük Abut, a közeli Stefanról készül,
a borotvával dolgozó kéz pedig Marké.
Négy emberből rakjuk össze a végleges jelenetet.
Úgy érzem, mostantól nem mutogathatom a kezemet,
mert mindenki észre fogja venni. "Hé, az az ő keze!"
Nekem az volt a kérdésem,
miért borotválná le valaki azt a gyönyörű ezüst hajat?
Ha ilyen hajam lenne, büszkén viselném.
- Húzd ki magad! - Igen...
Igen, légy büszke!
TÜZES SER STEFFON
Rhaenyrának égető szüksége van új sárkánylovasokra,
ezért elmegy a valyriai templom leltárába,
és kideríti, hogy a Darklyn- és a Targaryen-ház rokonságban van.
Ezért jó ötletnek tartja,
hogy kipróbálják Darklynt Tengeri Füst lovasaként.
Azt lehet érezni, hogy Tengeri Füstnek hiányzik a lovasa.
Rhaenyra erre épít, hogy talán magányos,
és társat próbál adni neki Ser Steffon Darklyn személyében,
de égető probléma jelentkezik.
Sokat dolgoztunk a Sárkányhegy barlangján,
hogy elég nagy és elég magas lehessen,
hogy beépítsük a tűzoltórendszereket a pirotechnika használatához.
Műszakilag és logisztikailag nagy feladat volt.
Sárkányhegy barlangok labirintusa.
Mivel lehet összekötni Sárkánykő palotájával?
Kitaláltuk, hogy legyen egy platform,
amelyhez oda tudnak jönni a sárkányok.
Jim Clay díszlete öt méter magas.
Az elején mindenki azt kérdezte, miért kell ilyen magasnak lennie,
de ha ott állunk rajta, minden világossá válik.
Ijesztő.
Olyan magas volt, hogy nemcsak a tűz miatt kellett aggódnunk,
hanem amiatt is, hogy ne essen le senki.
Rhaenyra ekkor próbálkozik ezzel először,
és nem tudhatjuk, mi lesz Darklynnal.
Az volt a cél, hogy a halála ugyanúgy megdöbbentsen minket,
mint Rhaenyrát.
Szolgálj, Tengeri Köd!
Ennyi! Köszönöm.
Szerintetek hasonlít rám? Gondoljátok...?
Az orromat eltalálták...
Kicsit azért nagyobb, nem?
A maszk védelmet nyújt a kaszkadőrnek,
ezért viszont olyan vastag,
hogy mindig úgy néz ki,
mintha az illetőt összecsipkedték volna a méhek.
A legjobb Michael Myers-utánzásom.
Igazából amikor felgyújtjuk,
már csak annyit látunk, hogy fekete a haja, és van két füle.
A többi a néző képzeletére van bízva.
A Trónok harca 8. évadában kiderült, hogy a maszk
tűzvédelmi maszkként szolgál, mert a szilikon megvédi a viselőjét.
Idén kész tervvel futottunk neki.
Azt feltételezzük, hogy az emberek már megégtek,
vagyis a hajukat már elvesztették.
A sminkesek teljes, a fület is takaró maszkot készítettek,
mert a maszk nélküli felvételeknél a fül mindig megég,
és a fedés hátul körbeér,
így arcmaszk nélkül gyújthatjuk fel az embereket,
ami meglehetősen újszerű megoldás volt.
Felvétel!
A kés már ott van, és... Így.
Maszk a maszkon,
ezért a nyakkal kell kezdeni.
A sebből egy cső indul ki, lefut a hátán
a nadrágjába, ahol van egy pumpa, és miközben ég,
a megfelelő pillanatban el kell vágnia a torkát, összecsuklani,
és közben fröcsög a vér.
Levin csinálta. Még egy réteget kellett felrakni,
és Levinnek a megfelelő helyen kellett csinálnia, miközben égett,
mert nyilván semmit sem látott.
Igen, Levin páratlan.
- Levin, jól vagy? - Jól vagy?
Bár szinte mindenben benne vagyok,
miután végignéztem ezt, azt gondoltam,
oké, felgyújtatni azért nem szeretném magam.
Tűzvédő gélt használunk. Saját gyártmány.
Ez is véd... Saját védelmük is van,
de így nem a jelmez ég.
A gélt felkenjük a jelmez alá, aztán a jelmezt is bevonjuk vele,
majd a filmtrükkrészleg bekeni őket a gyúlékony anyaggal.
Lángszóróval gyújtjuk fel őket. Ami elég ijesztő.
A tűz előállításához porlasztott anyagot használunk.
Kiszórjuk, és közben meg is gyújtjuk.
Tisztán ég, jellegzetesen sárga, és precízen irányítható.
Senki sem eshet pánikba, mert az nem néz ki jól.
Pozitív hozzáállás kell.
"Igen, jó lesz. Nem lesz gond."
Csak éppen természetellenes égő gázzal meggyújtani valakit.
Igaz? De meg kell tervezni, meg kell valósítani,
meg kell mutatni Rowley-nak. Próbababákat öltöztetünk jelmezbe,
megmutatjuk neki, hogy égnek,
elmondja, tetszik vagy nem...
- Aztán jöhetnek az élő szereplők. - Felvétel!
Egy, kettő, három, négy, öt, hat,
hét, nyolc, kilenc, tíz.
Oltás!
Az oltásnál is figyelni kell,
mert véletlenül átfújhatjuk az égő anyagot másokra.
A keverék ugyanis magától sokkal tovább égne.
Aztán hideg takaró kerül rájuk,
hogy lehűtsük őket.
Ezen a módon sosincs gond.
Nem váltok a kaszkadőrségre, az biztos.
Nagyon durva. Innen éreztem, milyen forró.
Gyújtsuk fel őket!
Kamerával felvéve minden jobb.
A tűz jó példa erre,
mert a reakciója a szélre és a mozgásra nagyon megnehezíti...
Számítógépes szimulációval még nem hiteles,
teljes egészében biztos nem.
Feljavítani lehet az igazi lángot, de szerintem lecserélni még nem.
Húsz év múlva talán már nem gyújtunk fel embereket,
de most még mi csináljuk jobban, hála az égnek.
- Kemény vagy. - Kösz, Lev. Remek munka.
TENGERI FÜSTBEN
Addam a halászattal töltött nap után ballag haza,
amikor nyomába szegődik Tengeri Füst.
A storyboard alapján azt mondod: "Ez egész jó."
Aztán jön az, hogy: "Pillanat, ez még tart.
Még mindig megy a jelent. És még mindig."
Az útvonal tervezésénél mindig az a kérdés, milyen a háttér?
És sokszor ez az útvonal a legkényelmetlenebb
vagy legkellemetlenebb a színészeknek.
Clinton nagyszerű színész, sportos, nem kért dublőrt.
Felajánlottuk, de azt mondta, nem, megcsinálja ő.
Ilyenkor mindig ezt csinálom a monitor előtt...
Clinton kivételes színész, és remek az erőnléte.
Hosszú snittekkel és koreográfiával dolgoztunk,
és többször is megismételni ezt, felrohanni a hegyre,
lerohanni a hegyről, ezt csak ő tudta megcsinálni.
Másik színésszel nem ment volna.
És szívesen csinálta az ismétléseket.
A jelenet Tengeri Füsttel régi álmomat váltotta valóra.
Mit képzelünk el gyerekkorunkban,
amikor játszunk?
Mindig egy sárkányt.
A végén van egy rész, amikor legördül a sziklákon.
Ez tényleg igazi szikla volt, de beborítottuk gumival.
Remek munkát végzett. Kamerával minden hitelesebb lesz.
A sárkány a filmtrükkrészleg feladata volt.
Drónos felvételek is készültek,
drón követi, ahogy az erdőben rohan,
és port meg faágakat is lőttünk a levegőbe speciális ágyúkkal.
Felvétel!
Így fizikai effektek is voltak.
Amikor a sárkány áttör a fákon, felhasználhattunk valamit helyben,
nem kellett csak a digitális effektekre hagyatkozni.
Amikor pedig a sárkány odamegy Clintonhoz,
ismét a VFX-csapat jött, hogy leforgathassuk a pillanatot,
amikor Clinton találkozik a sárkánnyal.
A jelenet tervezésénél és a költségvetés elkészítésénél
tudtuk, hogy nagy lesz. Aztán leforgattuk.
Nagyszerűen ment.
De olyan jó lett, hogy az utómunkálatoknál a kétszeresére hízott.
Kétszer annyi sárkányos felvételünk van, és tudni kell, hogy ezek nagyon drágák.
Olyan drágák, mint sárkányt tartani.
Hihetetlenül dinamikus jelenet.
Pont ugyanúgy forgattuk le,
mint Darklyn jelenetét, pont azelőtt, hogy a sárkány elégeti.
Amikor Tengeri Füst megközelíti Addamet, jön a vágás, és...
A nézők csak találgathatnak, mi történik ezután.
Fordító: Vass András